EkBass/fiwiki-20250220-pages-articles huggingface dataset:
Alberto García

Alberto García (s. 22. helmikuuta 1971, Madrid, Espanja) on espanjalainen kestävyys- ja maastojuoksija. García sijoittui 1998 Marrakechin maastojuoksun MM-kisoissa lyhyellä matkalla yhdeksänneksitoista. Seuraavana vuonna hän juoksi Belfastin maastojuoksun MM-kisoissa lyhyellä matkalla neljänneksikymmenenneksikahdeksanneksi ja karsiutui Sevillan MM-kisoissa 5 000 metrin juoksun alkuerissä ajalla 13.39,56. Vuonna 2000 García oli Vilamouran maastojuoksun MM-kisoissa pitkällä matkalla kahdeskymmenesyhdeksäs ja karsiutui Sydneyn olympialaisissa 5 000 metrin alkuerissä. Seuraavana vuonna hän voitti MM-pronssia Lissabonin sisäratojen MM-kisoissa 3 000 metrin juoksussa ajalla 7.39,96. Oostenden maastojuoksun MM-kisoissa hän sijoittui pitkällä matkalla kuudenneksitoista. Myöhemmin samana vuonna hän voitti Espanjan mestaruuden 5 000 metrillä ja juoksi Edmontonin MM-kisoissa samalla matkalla neljänneksi ajalla 13.05,60. García voitti 2002 Wienin sisäratojen EM-kisoissa kultaa 3 000 metrillä. Saman vuoden Dublinin maastojuoksun MM- kisoissa hän oli lyhyellä matkalla seitsemästoista. Myöhemmin samana vuonna hän voitti 5 000 metrillä Espanjan mestaruuden, EM-kultaa Münchenin EM- kisoissa ja yleisurheilun maailmancupin. Birminghamin sisäratojen MM-kisoissa 2003 hän voitti MM-hopeaa 3 000 metrillä. García kärähti dopingista 9. kesäkuuta 2003 ja sai kahden vuoden kilpailukiellon. Sen päättymisen jälkeen hän karsiutui Helsingin MM-kisoissa 5 000 metrin alkuerissä. Birminghamin sisäratojen EM-kisoissa 2007 hän karsiutui 3 000 metrin alkuerissä. ==Ennätykset== * 1 500 metrin juoksu: 3.35,69 (2001) * Mailin juoksu: 3.58,81 (1998) * 2 000 metrin juoksu: 4.56,08 (1997) * 3 000 metrin juoksu: 7.36,53 (2001) * 5 000 metrin juoksu: 13.02,54 (2001) * 10 000 metrin juoksu: 27.46,12 (1999) ==Lähteet== * === Viitteet === Luokka:Espanjalaiset kestävyysjuoksijat Luokka:Espanjalaiset maastojuoksijat Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut yleisurheilijat Luokka:Vuonna 1971 syntyneet Luokka:Elävät henkilöt
Troma Entertainment

Troma Entertainment on yhdysvaltalainen pienen budjetin niin sanottuja B-elokuvia tuottava yritys. Troman perustivat Lloyd Kaufman ja Michael Herz vuonna 1974. Troman suosituimpia elokuvia ovat Toxic Avenger, Toxic Avenger II, Toxic Avenger III, Sgt. Kabukiman N.Y.P.D., Tromeo and Juliet ja Cannibal! The Musical. Useat yrityksen elokuvat ovat saavuttaneet kulttimaineen. == Tromalla työskennelleitä kuuluisia näyttelijöitä ja ohjaajia == Troman itsensä tuottamat ja jaeltaviksi hankkimat elokuvat tarjosivat monille tuoreille nuorille tekijöille mahdollisuuksia elokuvauralla. Osa näistä on sittemmin noussut kuuluisiksi alalla. Muun muassa Marisa Tomei näytteli Toxic Avenger (1984) -elokuvassa, Kevin Costner elokuvassa Malibu Hot Summer (1981), J.JAbrams elokuvassa Nightbeast (1982) Samuel L. Jackson elokuvassa Def by Temptation (1990), Billy Bob Thornton elokuvassa Chopper Chicks in Zombietown (1989) ja Vincent D'Onofrio elokuvassa The First Turn-On! (1983). Lisäksi mm. Oliver Stone näytteli elokuvassa The Battle of Love's Return (1971), James Gunn käsikirjoitti elokuvaa Tromeo and Juliet (1996), Matt Stone ja Trey Parker ohjaamallaan ja Troman levittämällä elokuvalla Cannibal! The Musical (1993). == Lähteet == == Aiheesta muualla == *Troman verkkosivut *Lista Troman tuottamista elokuvista IMDb.com-sivustolla Luokka:Yhdysvaltalaiset elokuvayhtiöt
Meripihkahappo

Meripihkahappo eli butaanidihappo tai sukkiinihappo on tyydyttynyt dikarboksyylihappo. Se on eräs sitruunahappokierron välituote ja meripihkan tärkein kemiallinen rakenneosa. Huoneenlämmössä meripihkahappo on kiinteää. Sen leimahduspiste on 206 °C. Kuumennettaessa meripihkahappoa riittävästi siitä lohkeaa eliminaatioreaktiossa vettä (H2O) ja syntyy meripihkahappoanhydridia (C4H4O3). Erittäin puhdasta meripihkahappoa valmistetaan meripihkahappoanhydridin hydrolyysillä. Sitä voidaan valmistaa myös lukuisilla muilla menetelmillä. Käytettyjä ovat muun muassa maleiinihapon tai fumaarihapon katalyyttinen vedytys, 1,4-butaanidiolin hapetus ja hiilivetyjen ja eräiden muiden yhdisteiden hapetus.Carlo Fumagalli: Succinic Acid and Succinic Anhydride,Kirk-Othmer Encyclopedia of Chemical Technology, John Wiley & Sons, New York, 2006. Viitattu 10.08.2013Boy Cornils & Peter Lappe: Dicarboxylic Acids, Aliphatic, Ullmann's Encyclopedia of Industrial Chemistry, John Wiley & Sons, New York, 2010. Viitattu 10.08.2013 Meripihkahappoa käytetään muun muassa polyestereiden, alkydihartsien, muovinpehmentimien, väriaineiden ja lääkkeiden synteesiessä. Lisäksi sitä voidaan käyttää laboratoriokemikaalina ja ruosteenestoaineena. Elintarvikkeissa meripihkahappoa käytetään hapettumisenestoaineena ja happamuudensäätöaineena ja sen E-koodi on E363. Meripihkahappoa esiintyy kasveissa ja semiokemikaalina, pääasiassa feromonina, eliöiden viestinnässä. Meripihkahapon suolat, ionimuoto ja esterit ovat sukkinaatteja. ==Lähteet== == Aiheesta muualla == *Käyttöturvallisuustiedote: Meripihkahappo *Evira: Elintarvikkeiden lisäaineiden E-koodiavain *PubChem: Succinic Acid *DrugBank: Succinic acid *Human Metabolome Database: Succinic acid *Food Component Database (FooDB): Succinic acid *Kyoto Encyclopedia of Genes and Genomes (KEGG): Succinic acid *ChemBlink: Succinic acid *Liber Herbarum II: Luettelo meripihkahappoa sisältävistä kasveista *Dr. Duke's Phytochemical and Ethnobotanical Databases: Succinic-acid *PheroBase: Semiochemical - succinic acid Luokka:Dikarboksyylihapot Luokka:Elintarvikkeiden hapettumisenestoaineet Luokka:Elintarvikkeiden happamuudensäätöaineet
Vizcayan silta

Vizcayan silta (espanjaksi El puente de Vizcaya, baskiksi Bizkaia Zubia) yhdistää Portugaleten kaupungin ja Getxon kunnan Espanjan pohjoisosan Baskimaassa Nervión-joen eri puolilla. Sillan rakenne on erikoinen: siinä on liikkuva vaunu, joka kuljettaa enimmillään kuusi autoa gondolissa vilkasliikkeisen jokisuun yli. Vizcayan silta on rakennettu vuonna 1893, ja se tehtiin paikkaan, jossa ei ollut tilaa massiivisille ajorampeille, eikä toisaalta voitu katkaista jokisuun vilkasta laivaliikennettäkään. Sillan gondoli kulkee kahdeksan minuutin välein läpi vuorokauden. Sen toiminta keskeytyi neljäksi vuodeksi Espanjan sisällissodan aikana, muulloin se on ollut jatkuvasti käytössä. Vizcayan silta on Unescon maailmanperintökohde vuodesta 2006. Bizkaia zubia - Regata El Gallo.jpg|Yleisnäkymä Bizkaiko Zubia 2.jpg|Näkymä Portugaletista. Puente de Vizcaya - RI-51-0005163.JPG Puente de Vizcaya-Guecho y Portugalete-2.jpg|Autoja ylittämässä siltaa. Bizkaiko zubi gaineko zaldaina eguzkitan.JPG|Sillan ylätasanne == Lähteet == * Unesco Luokka:Unescon maailmanperintökohteet Espanjassa Luokka:Espanjan sillat Luokka:Biskaja
Maria Maggenti

Maria Maggenti (s. n. 1962) on yhdysvaltalainen elokuvaohjaaja ja elokuva- ja televisiokäsikirjoittaja. Maggenti on ollut script editorina ja kirjoittanut useita jaksoja yhdysvaltalaiseen televisiosarjaan Ilman johtolankaa (Without a Trace, 2003). Hänet tunnetaan kuitenkin ehkä parhaiten elokuvasta Enemmän kuin ystävät (The Incredibly True Adventure of Two Girls in Love, 1995). Hänen elokuvansa Puccini for Beginners pääsi Sundance-elokuvafestivaalien kilpailuun tammikuussa 2006. Maggenti on ollut myös ACT UP -aktivisti usean vuoden ajan. Hän kävi Smith Collegen ja luki pääaineinaan filosofiaa ja antiikintutkimusta. == Elokuvat == * Doctors, Liars & Women (1988) * The Love Monster (1990) * Waiting for War (1991) * Name Day (1993) * La Donna è mobile (1994) * Enemmän kuin ystävät (1995) * Rakkauskirje (1999) * Puccini for Beginners (2006) == Aiheesta muualla == * * * Maggentin haastattelu AfterEllenissä Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:1960-luvulla syntyneet Luokka:Elävät henkilöt
Monivyöluri

Monivyöluri (Pseudeos fuscata) on kaijalaji, joka muistuttaa lähisukuisia punalureja. == Koko ja ulkonäkö == Linnun pituus on noin 25 cm. Aikuisen linnun höyhenpuku on yleisväriltään oliivinruskea ja kauttaaltaan hyvin värikäs ja kirjava. Päälaki ja nokka ovat kellanoranssit. Naama, hartiat, siipisulat ja vatsavyö ovat sinimustat, pyrstö kirkkaan sininen ja rintavyö sekä vatsalaikku punaiset. Iiris on punainen ja koivet tummanharmaat. Sukupuolet ovat samannäköisiä. Äänet ovat korkeaa kirkumista. Nuoret linnut ovat vatsapuolelta enemmän keltaisen tai oranssin kirjavia ja niiden selkä ja yläperä ovat himmeä keltaiset. Nokka on mustanruskea ja alanokan tyvi on kellahtava. Iiris on kellanharmaa.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Monivyöluri esiintyy Uudessa-Guineassa lukuun ottamatta sisämaan korkeinta vuoristoa sekä Salawatissa Papualla ja Japensaarella Geelvink Bayssa. Monivyölurin esiintymisalue on 50 000–100 000 neliökilometriä ja sen kanta on elinvoimainen. == Elinympäristö == Monivyölurit elävät sekä metsissä että savannilla noin 2 000 metrin korkeuteen saakka. Ne liikkuvat kovaäänisissä parvissa, joiden koko on 20–100 yksilöä. == Lisääntyminen == Laji on ilmeisesti yksiavioinen. Pesintä tunnetaan puutteellisesti. == Ravinto == Monivyölurit liikkuvat meluisissa parvissa, jotka ruokailevat enimmäkseen puiden (muun muassa kookospalmun ja Pittosporum ramiflorumin) latvuksissa. Ne syövät kukkia, siitepölyä, mettä, hedelmiä ja hyönteisiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Kaijat
Nikolai Kruglov (nuorempi)

Nikolai Nikolajevitš Kruglov (, s. 8. huhtikuuta 1981) on venäläinen ampumahiihtäjä, viestin olympia- ja MM-mitalisti. Kruglov on saavuttanut seitsemän viestin arvokisamitalia. Hän hiihti toisen osuuden Venäjän joukkueessa, joka saavutti Norjan jälkeen hopeaa Hochfilzenin MM-viestissä 2005. Samana vuonna hän toi Venäjän ykkösjoukkueen voittajana maaliin MM- sekaviestissä Hanti-Mansijskissa. Kruglov hiihti ankkuriosuuden Torinon olympialaisten 2006 viestikilpailussa, jossa Venäjä sai hopeaa 20,9 sekuntia Saksalle hävinneenä. Samana vuonna hän hiihti viimeisen osuuden Venäjän kakkosjoukkueessa, joka voitti sekaviestin maailmanmestaruuden Pokljukassa. Anterselvan MM-kilpailuissa 2007 hän oli jälleen ankkurina Venäjän voittaessa miesten viestin yli minuutin erolla Norjaan. Östersundin MM-kilpailuissa 2008 Kruglov hiihti toisen osuuden Venäjän joukkueessa, joka voitti miesten viestin maailmanmestaruuden lähes 50 sekunnin erolla Norjaan. Sekaviestissä hän hiihti kolmososuuden Venäjän pronssijoukkueessa. Maailmancupissa Kruglov on voittanut kolme osakilpailua, ollut yhdeksän kertaa toinen ja kahdesti kolmas (11.12.2009 mennessä). Nikolai Nikolajevitšin isä Nikolai Konstantinovitš Kruglov on lajin olympiavoittaja ja maailmanmestari. ==Saavutuksia== *Olympialaiset **Torino 2006: viestissä hopeaa, takaa-ajossa 11. **Vancouver 2010: normaalimatkalla 11. *MM-kilpailut **Oberhof 2004: viestissä viides, sprintissä 12., takaa-ajossa 14. **Hochfilzen 2005: viestissä hopeaa, takaa- ajossa ja yhteislähdössä neljäs, sprintissä viides **Hanti-Mansijsk 2005: sekaviestissä kultaa **Pokljuka 2006: sekaviestissä kultaa **Anterselva 2007: viestissä kultaa, normaalimatkalla viides, sprintissä ja yhteislähdössä 12. **Östersund 2008: viestissä kultaa, sekaviestissä pronssia *Maailmancupin osakilpailuvoitot: **Kausi 2004–2005: Pokljuka takaa-ajo **Kausi 2006–2007: Oberhof sprintti ja takaa-ajo *Maailmancupin kokonaiskilpailu: **Kausi 2004–2005: kahdeksas **Kausi 2006–2007: kahdeksas **Kausi 2007–2008: yhdeksäs ==Lähteet== * Kruglov, Nikolai (nuorempi) Kruglov, Nikolai (nuorempi) Kruglov, Nikolai (nuorempi) Kruglov, Nikolai (nuorempi)
Martha Coolidge

Martha Coolidge (s. 17. elokuuta 1946 New Haven, Connecticut, Yhdysvallat) on yhdysvaltalainen elokuvaohjaaja. Hänen tunnetuimpia teoksiaan ovat Valley Girl (1982), Vanhat herrat vesillä (1997), Hiljaiset seinät 2 (2000), Minä & prinssi (2004) ja Material Girls (2006). Coolidge toimi vuosina 2002–2003 Directors Guild of American puheenjohtajana. ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1946 syntyneet Luokka:Elävät henkilöt
Stephen Sommers

Stephen Sommers (s. 20. maaliskuuta 1962 Indianapolis, Indiana) on yhdysvaltalainen elokuvaohjaaja, -⁠käsikirjoittaja ja elokuvatuottaja. Hänet tunnetaan muiden muassa elokuvista Deep Rising – uhka syvyyksistä (1998), Muumio (1999), Muumion paluu (2001) ja Van Helsing (2004). Sommers syntyi vuonna 1962 Indianapolisksessa, Indianassa. Valmistuttuaan collegesta hän oli neljä vuotta näyttelijänä teatterirymissä ja rockyhtyiden managerina, jonka jälkeen hän muutti Los Angele]]iin jossa opiskeli USC School of Cinematic Arts elokuvakoulussa ja valmistui sieltä maisteriksi. == Filmografia == Vuosi Filmi Nimetty Ohjaaja Käsikirjoittaja Tuottaja Muu 1993 Huckleberry Finnin seikkailut 1994 Gunmen Rudyard Kiplingin viidakkokirja 1996 Tom and Huck 1997 Oliver Twist 1998 Deep Rising – uhka syvyyksistä 1999 Muumio 2000 Running Away 2001 Muumion paluu 2002 Skorpionikuningas 2004 Van Helsing Van Helsing: The London Assignment 2008 Muumio: Lohikäärmekeisarin hauta Skorpionikuningas – soturin synty 2009 G.I. Joe: The Rise of Cobra 2012 The Scorpion King 3: Battle for Redemption 2013 G.I. Joe: Kosto Odd Thomas == Lähteet == == Aiheesta muualla == * * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1962 syntyneet Luokka:Elävät henkilöt
Lévis

Lévis on Québecin provinssin itäosassa Kanadassa sijaitseva kaupunki, jonka väkiluku oli vuoden 2016 väestönaskennassa 143 414. Se sijaitsee Saint Lawrencen joen etelärannalla Québecin kaupunkia vastapäätä. Québecin ja Lévis’n välillä on sekä lautta- että siltayhteyksiä. Paikkakunnan aiempi nimi oli Aubigny, mutta vuonna 1861 se nimettiin uudelleen François-Gaston de Lévis’n mukaan. Nykyinen Lévis’n kaupunki muodostettiin 1. tammikuuta vuonna 2002, kun Québecin osavaltiohallitus yhdisti kymmenen alueen kaupunkia. Liitoskaupunkeihin lukeutuivat Charny, Lévis, Pintendre, Saint-Hélène-de- Breakeyville, Saint-Étienne-de-Lauzon, Saint-Jean-Chrysostome, Saint-Joseph- de-la-Pointe-de-Lévy, Saint-Nicolas, Saint-Rédempteur ja Saint-Romuald. Lévis’hin oli yhdistetty jo vuonna 1989 Lauzonin ja St-David-de-l’Auberivièren kaupungit. Vuonna 2001 eli ennen laajempia yhteenliitoksia Lévis’n väkiluku oli 40 926. ==Lähteet== == Aiheesta muualla == Luokka:Québecin kaupungit
Frank Langella

Frank A. Langella, Jr. (s. 1. tammikuuta 1938) on yhdysvaltalainen näyttelijä. Hän on esiintynyt lukuisissa menestysnäytelmissä ja voittanut näistä ansioistaan kolme Tony-palkintoa. Langella syntyi Bayonnessa, New Jerseyssä, opiskeli Bayonne High Schoolissa ja valmistui vuonna 1959 Syracusen yliopistosta. Langella oli mukana off-Broadway-näytelmissä, kunnes sai ensimmäisen Broadway-roolinsa Federico García Lorcan näytelmässä Yerma vuonna 1966. Langella sai ensimmäisen Tony-palkintonsa roolistaan Edward Albeen näytelmässä Seascape ja nousi tunnetuksi nimiroolistaan Broadway-tuotannossa Dracula vuonna 1975, joka johti rooliin myös tarinan elokuvaversiossa. Langella on koko uransa ajan painottanut teatteriuraa elokuvarooleja enemmän ja tehnyt isoja rooleja Broadwayllä ja off-Broadway-teattereissa. Syksyllä 2013 hän esiintyi Kuningas Learinä Chichesterin festivaaleilla Englannissa Angus Jacksonin ohjauksessa, joka siirtyi kevääksi 2014 esitettäväksi New Yorkissa. Langella oli Oscar-ehdokkaana elokuvasta Frost/Nixon (2008). Päärooleissa hän on ollut myös elokuvissa Starting Out in the Evening (2007) ja Robot & Frank (2012). Langella on esiintynyt sivuosissa muun muassa elokuvissa Masters of the Universe (1987), Junior (1994), Kurkunleikkaajien saari (1995), Good Night and Good Luck (2005), Superman Returns (2006), The Box (2009), Wall Street: Money Never Sleeps (2010) ja Grace of Monaco (2013). Langella on ollut ehdolla Emmyn ja Golden Globen saajaksi. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Vuonna 1938 syntyneet Luokka:Elävät henkilöt Luokka:Tony-palkinnon saajat
Kingston (Kanada)

Kingston on Ontarion provinssissa Kanadassa sijaitseva kaupunki, jonka väkiluku on noin 123 000 (2011) ja esikaupunkeineen 152 000 (2006). Se sijaitsee Saint Lawrence -joen alkukohdassa Ontariojärven itäpohjukassa. Kaupungissa on kaksi yliopistoa. Näistä suurempi on vuonna 1841 perustettu Queen’s University, jossa on noin 16 000 opiskelijaa. Vuonna 1876 perustettu Royal Military College on puolestaan Kanadan ainoa sotilasakatemia. == Lähteet == == Aiheesta muualla == Luokka:Ontarion kaupungit
Maa aikojen alussa (elokuvasarja)

Maa aikojen alussa on puhuvista dinosauruksista kertova animaatioelokuvasarja, jonka ensimmäinen elokuva Maa aikojen alussa ilmestyi vuonna 1988. Sitä olivat tuottamassa George Lucas, Steven Spielberg ja Don Bluth, joka myös ohjasi ensimmäisen elokuvan. Elokuvien jatko-osissa he eivät enää olleet mukana. == Elokuvat == Elokuva Julkaisupäivä FI Kesto Maa aikojen alussa 8. joulukuuta 1988 1 h 5 min Maa aikojen alussa 2: Suuri seikkailu jatkuu 1994 1 h 13 min Maa aikojen alussa 3: Ihmeiden aika 1995 1 h 10 min Maa aikojen alussa 4: Matka sumujen maahan 1996 1 h 10 min Maa aikojen alussa 5: Salaperäinen saari 1997 1 h 10 min Maa aikojen alussa 6: Sauruskallion salaisuus 1998 1 h 13 min Maa aikojen alussa 7: Kylmän tulen kivi 2000 1 h 10 min Maa aikojen alussa 8: Valkea maa 2001 1 h 15 min Maa aikojen alussa 9: Matka veden ääreen 2002 1 h 11 min Maa aikojen alussa 10: Suuri vaellus 2003 1 h 20 min Maa aikojen alussa 11: Pikkusaurusten matkassa 2004 1 h 20 min Maa aikojen alussa 12: Lentoliskojen päivä 2006 1 h 17 min Maa aikojen alussa 13: Viisaat ystävät 2007 1 h 12 min Maa aikojen alussa 14: Rohkeiden matka 2016 1 h 18 min == Televisiosarja == Vuonna 2007 Maa aikojen alussa -elokuvasarjasta tuotettiin myös animaatiosarja Maa aikojen alussa, jonka tarinat sijoittuvat elokuvan Maa aikojen alussa 13 jälkeisiin tapahtumiin. == Aiheesta muualla == * * *
Fran Tarkenton

Francis Asbury Tarkenton (s. 3. helmikuuta 1940) on yhdysvaltalainen amerikkalaisen jalkapallon pelaaja. Hänet on nimetty sekä Pro Football Hall of Fameen (1986) että College Football Hall of Fameen (1987). Tarkenton syntyi Virginian Richmondissa, mutta suoritti lukio- ja yliopisto-opintonsa Georgian osavaltiossa. Tarkenton oli huipputason NFL-pelinrakentaja vuosina 1961–1978 joukkueissa Minnesota Vikings ja New York Giants, mutta hänen edustamansa joukkueet eivät koskaan menestyneet Super Bowlissa. Tarkentonin Vikings hävisi 1970-luvulla Super Bowlin kolme kertaa. Tarkenton on kuitenkin saavuttanut NFL:n pelinrakentajista viidenneksi eniten runkosarjan otteluvoittoja (124) sekä tehnyt vähintään yhden juoksumaalin 15 peräkkäisellä kaudella, mikä on edelleen NFL:n pelinrakentajien ennätys. Tarkenton kuului yhdeksästi Pro Bowl -joukkueeseen. Hän on urheilusaavutustensa ohella kirjoittanut, esiintynyt televisiossa ja vaikuttanut tietokonealalla. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1940 syntyneet Luokka:Elävät henkilöt
Oliivipuukoalitio

Oliivipuukoalitio oli Italiassa eri muodoissa vuosina 1995–2007 toiminut keskustavasemmistolainen poliittinen liittouma. Sen pohjalta perustettiin syksyllä 2007 Partito Democratico. Ensimmäinen Oliivipuukoalitio () osallistui huhtikuun 1996 vaaleihin yhdessä Partito della Rifondazione Comunistan kanssa ja voitti ne. Romano Prodista tuli pääministeri. Prodin ensimmäinen hallitus kaatui lokakuussa 1998, kun kommunistit jättivät sen. Oliivipuu oli myös Massimo D’Aleman I ja II hallituksen sekä Giuliano Amaton II hallituksen ydin. Oliivipuu hävisi 2001 vaalit Silvio Berlusconin Casa delle Libertàlle. Koalitio hajosi pian puolueiden välisiin riitoihin Prodin jätettyä tehtävänsä. Toinen Oliivipuukoalitio () osallistui kesän 2004 europarlamenttivaaleihin ja sai 31,1 % äänistä. Se oli tällä kertaa yhtenäisempi, ja siihen kuului vain kolme edellisen koalition kahdeksasta (Democratici di Sinistra, Democrazia è Libertà – La Margherita ja Socialisti Democratici Italiani) puolueesta sekä uusi pieni Movimento Repubblicani Europei. Syyskuussa 2004 muodostettiin näiden neljän puolueen kesken Uniti nell’Ulivo tai FED. Se muodosti laajemman vaalikoalition L’Unione. == Lähteet == Luokka:Italian puolueet Luokka:Hallituskoalitiot Luokka:Keskusta-vasemmisto
Koruluri

Koruluri (Trichoglossus ornatus) on sateenkaarilurien sukuun kuuluva kaija. == Koko ja ulkonäkö == Linnun pituus on noin 25 cm. Aikuisen linnun otsa, päälaki ja korvanpeitinhöyhenet ovat violetinsiniset, posket ja alemmat korvapeitinhöyhenet kirkkaan oranssinpunaiset, takaraivo punainen, kaulassa keltainen vyö, kurkku ja rinta oranssinpunaiset ja höyhenten reunat sinimustat saaden ne näyttämään raidallisilta, vatsa vihreän ja kellanvihreän kirjava, selkäpuoli kirkkaanvihreä, siiven alapeitinhöyhenet keltaiset ja pyrstö päältä vihreä ja alapuolelta himmeän keltainen. Nokka on oranssinpunainen, iiris oranssi ja koivet vihertävänharmaat. Sukupuolet ovat samanvärisiä. Äänet ovat korkeita vihellyksiä ja kirkumista. Nuoren linnun takaraivo on vihreä ja seassa on punaista, vatsa voimakkaan kellankirjava, rinnan raidoitus heikompaa, nokka on ruskehtava ja iiris ruskea..Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Koruluri esiintyy Indonesian Sulawesissä koko saaren alueella ja sitä ympäröivillä läheisillä saarilla. Korulurin esiintymisalueen laajuus on 50 000–100 000 neliökilometriä ja sen kanta on elinvoimainen. == Elinympäristö == Korulurit elävät vuorenrinteiden metsänreunoissa ja metsissä kilometrin korkeudelle saakka. Ne välttelevät tiheitä vanhoja metsiä ja ovat vähälukuisia rannikon alavilla mailla. == Lisääntyminen == Laji on ilmeisesti yksiavioinen. Pesintä tunnetaan vankeudessa eläneen parin pesinnästä. Naaras muni 2 pyöreätä munaa, joita haudottiin 27 päivää. Naaras pysyi tiiviisti pesässä ja koiras liittyi sen seuraan yöksi mutta se tuskin osallistui haudontaan. Poikaset jättivät pesän 80 päivän ikäisinä. == Ravinto == Korulurit liikkuvat yleensä pareittain tai pienissä parvissa ja ruokailevat enimmäkseen puiden latvuksissa. Se on varsin kesy ruokaillessaan. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten. == Lähteet == Luokka:Sateenkaarilurit
Walter Veltroni

Walter Veltroni (s. 3. heinäkuuta 1955) on italialainen poliitikko, joka oli Demokraattisen puolueen puheenjohtaja vuodesta 2007 helmikuuhun 2009http://yle.fi/uutiset/ulkomaat/2009/02/italian_oppositiojohtaja_eroaa_553245.html. Hän oli Rooman pormestari vuosina 2001–2008. Hän liittyi Italian kommunistisen puolueen (PCI) nuorisojärjestöön 15-vuotiaana. Hänet valittiin Rooman kaupunginvaltuustoon 1976 ja parlamenttiin 1987. Kommunistisen puolueen sihteeristön jäsenenä hän oli viemässä puoluetta kohti sosiaalidemokratiaa. Veltroni on ammatiltaan journalisti. Hän oli Vasemmistodemokraattisen puolueen L'Unità'-lehden päätoimittajana 1992–1996. Veltroni oli varapääministeri Prodin ensimmäisessä hallituksessa 1996–1998. Hän erosi 1998, kun hänet valittiin vasemmistodemokraattien kansalliseksi sihteeriksi. Hän toimi Euroopan parlamentin jäsenenä Euroopan sosiaalidemokraattisen puolueen ryhmässä vaalikaudella 1999–2004. Veltroni valittiin ensimmäisen kerran Rooman pormestariksi 2001 ja uudelleen 2006 ylivoimaisella enemmistöllä. Toimiessaan Rooman pormestarina Veltroni pani alulle Rooman filmifestivaalit. Veltroni valittiin syksyllä 2007 perustetun Demokraattisen puolueen johtajaksi jäsenäänestyksellä 75 %:lla äänistä. Helmikuussa 2009 hän erosi puolueen tukeman ehdokkaan hävittyä Sardinian paikallisvaalit. == Lähteet == * Veltroni uuden puolueen johtoon Italiassa, Verkkouutiset * Berlusconi kampanjoi tuttuun tyyliin, MTV3 ===Viitteet=== == Aiheesta muualla == * Luokka:Italialaiset sosiaalidemokraattiset poliitikot Luokka:Italialaiset kommunistit Luokka:Rooman pormestarit Luokka:Italialaiset europarlamentaarikot Luokka:Vuonna 1955 syntyneet Luokka:Elävät henkilöt
Ben Eaves

Benjamin Coel Eaves (s. 27. maaliskuuta 1982 Minneapolis, Minnesota) on yhdysvaltalainen uransa lopettanut kolmannen polven jääkiekkoilija. Eaves on pelannut Espoo Bluesin riveissä sekä HIFK:in junioreissa kaudella 1996–1997. Eaves tuli kaudeksi Espooseen, mutta kausi meni pilalle 17. tammikuuta 2008, kun Eaves sai kiekon peukaloonsa ottelussa Kalevan Palloa vastaan. Loukkaantumisten myötä jopa uran loppumisesta oli puhetta ja sopimus Bluesin kanssa purettiin joulukuussa 2008. Eaves kuitenkin palasi Bluesin kokoonpanoon 10. helmikuuta 2009 ja teki keväällä SM-liigan pudotuspelien yhden kauden piste-ennätyksen, kun 14 ottelussa syntyivät tehot 4+20=24. Eaves kärsi tämänkin jälkeen loukkaantumisista ja ilmoitti lopettavansa pelaajauransa marraskuussa 2009. Hän saapui Jokereihin fysiikkavalmentajaksi kaudelle , mutta liittyikin Jokereiden harjoitusryhmään ja palasi takaisin kentälle, kun polvi kesti ammattimaisen harjoittelun. Hän pelasikin koko kauden Jokereissa, jonne palasi myös kaudeksi 2011–2012 harjoiteltuaan pitkästä aikaa koko kesän täysipainoisesti. Eaves lopetti uransa ennen kauden 2013–2014 alkua edelliskaudella taklaustilanteessa tulleen päävamman vuoksi. Eavesin pikkuveli Patrick pelaa NHL:ssä Anaheim Ducksin riveissä. Poikien isä Mike Eaves pelasi 324 NHL-ottelua ja on sen jälkeen toiminut muun muassa HIFK:n ja USA:n juniorimaajoukkueen valmentajana. Poikien setä Murray Eaves pelasi 57 NHL- ottelua ja on sen jälkeen valmentanut mm. Shattuck St. Mary's juniorijoukkuetta.. Isoisä Cecil Eaves pelasi 1950-luvulla yliopistokiekkoa Denverin yliopistossa Pelaajauransa jälkeen Eaves on toiminut mm. Culverin sotilasakatemian U16 joukkueen päävalmentajana ja kaudella 2016–2017 St. Olaf Collegen joukkueen apuvalmentajana NCAA III -tasolla. ==Tilastot== 2000–01 Boston College NCAA 41 13 26 39 12 - - - - - 2001–02 Boston College NCAA 23 13 26 39 12 - - - - - 2002–03 Boston College NCAA 36 18 39 57 18 - - - - - 2003–04 Boston College NCAA 26 9 25 34 4 - - - - - 2004–05 Wilkes- Barre/Scranton Penguins AHL 43 4 6 10 12 7 0 0 0 0 Wheeling Nailers ECHL 2 1 0 1 0 - - - - - 2005–06 Wilkes-Barre/Scranton Penguins AHL 5 1 2 3 0 - - - - - 2007–08 Blues SM-liiga 10 3 4 7 4 13 7 5 12 8 2008–09 Blues SM-liiga 22 3 15 18 18 14 4 20 24 6 2009–10 Milwaukee Admirals AHL 7 1 2 3 4 - - - - - 2010–11 Jokerit SM-liiga 44 9 17 26 30 7 1 5 6 10 2011–12 Jokerit SM-liiga 44 13 21 34 22 8 0 3 3 2 2012–13 Jokerit SM-liiga 9 2 1 3 4 1 1 0 1 2 ==Lähteet== * * * Jatkoaika.com * Ben Eavesin kausi ohi - jatkoaika.com === Viitteet === Luokka:Yhdysvaltalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1982 syntyneet Luokka:Elävät henkilöt
Kafferit

Kafferi tulee sanasta kafir (arab. كافر‎ kaafir). Se on arabiankielessä halventava sana ja tarkoittaa henkilöä, joka osoittaa kiittämättömyyttä (kufr) Jumalalle. Kaafir on uskoton, joka kieltää islaminuskon opit tai ainakin osan niistä. Käsitteen vastakohta on mu'min eli uskova.Martin, Woodward & Atmaja 1997, s. 233 1400-luvulta lähtien muslimit puhuivat Afrikassa kaffereista, millä he tarkoittivat alueen mustia ei-muslimeja, joita he myivät orjiksi Eurooppaan ja Lähi-itään.Björkman 2009 Sana siirtyi eurooppalaisiin kieliin (, ) tarkoittamaan Kaakkois-Afrikan bantukansoja.Pieni tietosanakirja: kafferitFacta -verkkotietosanakirja: Kafferit 21.1.2008 Nykyisin termi on erityisesti Etelä-Afrikassa halventava ilmaus mustasta ihmisestä. Englannin kielessä termiä käytti ensimmäiseksi Richard Hakluyt vuonna 1589 viitaten eteläisen Afrikan asukkaisiin, jotka asuivat nykyisten Zimbabwen, Etelä- Afrikan ja Mosambikin alueella. 1900-luvun aikana sanasta muodostui halventava termi joka vastasi englannin nigger-sanaa.Websters dictionary: Kaffir1911 Encyclopedia Britannica: Kaffir Afrikaansin kielessä on käytetty myös ilmausta Kaffir-boetie () kuvaamaan valkoihoista henkilöä, joka veljeili tai osoitti sympatiaa mustaa yhteisöä kohtaan. Apartheidin jälkeisessä Etelä-Afrikassa sanaa ei käytetä ja siihen viitataan "K-sanana" (kuten yllä mainitusta englannin sanasta käytetään ilmausta "N-sana"). Ilmaisu siirtyi muun muassa eurooppalaisiin käsitteisiin kafferikiitäjä ja kafferipuhveli. Vuoden 2018 nimistöuudistuksessa kafferikiitäjän nimeä pidettiin rasistisena ja linnun uudeksi nimeksi tuli häätökiitäjä. Nisäkkäiden nimistötoimikunta on ehdottanut kafferipuhvelin nimeämistä afrikanpuhveliksi. == Katso myös == * Kafir, uskoton, ei-muslimi * Kafferipuhveli * Kafferikiitäjä * Kafferiluhtakana * Kafferihirssi * Kafferilimetti == Lähteet == * * === Viitteet === Luokka:Mustat Luokka:Etniset ja uskonnolliset haukkumasanat
Ilmakehätieteet

Ilmakehätieteet tutkivat niin ilmakehien fysikaalisia, kemiallisia kuin meteorologisiakin ominaisuuksia. Täten tutkimuskohteena voi olla paitsi Maan, myös muiden planeettojen kuten Marsin kaasukehä. Meteorologia tutkii sääilmiöitä ja sen avulla ennustetaan lämpötiloja, tuulta, sadetta ja suihkuvirtauksia. Ilmastotiede taas tutkii ilmastossa tapahtuvia ilmiöitä pitkällä tähtäimellä. Ilmastotiede tarkastelee esimerkiksi ilmastonmuutosta. Ilmakemia taas tutkii kemian yhteyttä ilmastollisiin ilmiöihin. == Lähteet == *
Kakskerranjärvi

Kakskerranjärvi on järvi Kakskerran saaressa Turussa. Järvi on pinta-alaltaan 1,64 neliökilometriä. Kakskerranjärven keskisyvyys on noin kuusi metriä ja syvin kohta on 15,5 m.Kakskerranjärven hydrologia ja valuma-alue Luettu 20.1.2007 Tämä tekee siitä yhden Turun alueen syvimmistä järvistä. Pitkänomaisen järven pituus on noin viisi kilometriä ja leveys vain noin 300 metriä. Järvessä sijaitsee Isosaari, Pikkusaari ja Kissasaari. Kakskerranjärvi kärsi asteittain pahenevista sinileväongelmista 1980-luvulta 2010-luvulle. Viimeisen noin kymmenen vuoden aikana järven tila on kuitenkin parantunut oleellisesti kun ulkoista kuormitusta on saatu vähennettyä tärkeällä valuma- alueella tehtyjen maankäyttömuutosten ansiosta.Kakskerranjärven suojeluyhdistys ry == Lähteet == *Kakskerranjärven hapettoman sedimentin alueellinen laajuus ja sedimentin kemialliset ominaisuudet *Turun kaupungin ympäristönsuojelutoimisto === Viitteet === Luokka:Turun järvet Luokka:Kakskerta
Gianfranco Fini

Gianfranco Fini (s. 3. tammikuuta 1952 Bologna) on italialainen poliitikko. Hän on Futuro e Libertà per l'Italia -puolueen puheenjohtaja. Fini johti konservatiivista Alleanza Nazionalea koko sen olemassaolon ajan 1995–2009. Hän toimi Euroopan parlamentin jäsen vuosina 1989–1992 sekä 1994–2001. Hän kuului Silvio Berlusconin hallituksiin varapääministerinä 2001–2006 ja ulkoministerinä 2004–2006. Vuosina 2008–2013 Fini oli edustajainhuoneen puhemies. Fini on opiskellut Rooman Sapienza-yliopistossa ja ollut ammatiltaan toimittaja. Opiskelija-aikoinaan hän oli Fronte della Gioventù -nuorisojärjestön johdossa. Hänet valittiin parlamenttiin 1983 uusfasistisen Movimento Sociale Italiano – Destra Nazionale -puolueen listalta ja hän oli myöhemmin sen kansallisena sihteerinä 1987–1990 ja 1991–1995. Vielä 1994 Fini kuvasi Benito Mussolinia ”1900-luvun suurimmaksi valtiomieheksi”, mutta on sittemmin sanoutunut irti fasismista. Tammikuussa 1995 Fini valittiin uuden Alleanza Nazionalen johtajaksi, mitä paikkaa hän piti siitä lähtien. Fini oli puolueineen vuonna 1994 ja 2001 vaalit voittaneen Berlusconin Casa delle Libertàn jäsenenä. Alleanza Nazionale hajotettiin maaliskuussa 2009 ja se liittiin se Berlusconin puolueen kanssa muodostettavaan Popolo della Libertà -puolueeseen. Yhteisen puolueen perustamisen jälkeen Fini joutui Berlusconin omistaman median ankaran arvostelun alaiseksi. Vittorio Feltrin päätoimittama Il Giornale syytti Finiä yrityksistä suistaa pääministeri asemastaan. Jouluksi 2009 Fini lähetti Feltrille paketin valiumia toivoen hänen voivan viettää joulunsa ilman vainoharhoja ja hallusinaatioita.http://www.elpais.com/articulo/internacional/Fini/regala/director/Il/Giornale/paquete/valium/Navidad/elpepuint/20091218elpepuint_10/Tes Kesällä 2010 Berlusconin ja Finin välit huononivat entisestään. Berlusconi kehotti Finiä eroamaan edustajainhuoneen puhemiehen paikalta. Fini ei totellut, vaan perusti oman edustajainhuoneryhmän Futuro e Libertà per l'Italia (FLI). http://www.nytimes.com/2010/07/31/world/europe/31italy.html?_r=1&ref;=gianfranco_fini Syksyllä 2010 Finin ryhmä kuitenkin äänesti Berlusconin hallituksen puolesta luottamuslauseäänestyksessä.http://www.corriere.it/International/english/articoli/2010/09/30/chamber- deputies-confidence-Berlusconi-government.shtml Helmikuussa 2011 Fini valittiin Futuro e Libertà per l'Italia -puolueen perustavassa kokouksessa puolueen puheenjohtajaksi.http://www.agi.it/english-version/italy/elenco- notizie/201102131341-pol- ren1039-fli_fini_acclaimed_as_president_of_futuro_e_liberta Vuoden 2013 parlamenttivaaleissa Fini ja FLI olivat osa keskustaliittoumaa, joka tuki Mario Montia pääministeriksi. FLI ei saanut vaaleissa yhtään paikkaa, joten myös Fini jäi valitsematta. ==Lähteet== ==Aiheesta muualla== * Luokka:Italialaiset keskusta-oikeistolaiset poliitikot Luokka:Italian ulkoministerit Luokka:Italialaiset europarlamentaarikot Luokka:Italialaiset fasistiset poliitikot Luokka:Puhemiehet Luokka:Vuonna 1952 syntyneet Luokka:Elävät henkilöt
Jordan EJ14

Jordan EJ14 oli brittiläisen John McQuilliamin suunnittelema Formula 1 -auto, jota Jordan käytti kaudella 2004. Autoa ajoivat saksalainen Nick Heidfeld, italialainen Giorgio Pantano ja neljän kilpailun ajan saksalainen Timo Glock. Kaudella 2004 Jordan käytti uusia Cosworthin moottoreita. Renkaat tallille toimitti Bridgestone. Kausi käynnistyi tallin osalta jälleen surkeasti. Aika- ajoissa kuljettajilla oli tyytyminen takarivin lähtöruutuihin ja kilpailuissa kymmenen parhaan joukkoon selviytyminen oli lähes mahdotonta. Myös luotettavuusongelmat kiusasivat tallia. San Marinon GP:ssä tallin autoissa oli F1-legenda Ayrton Sennan kuvat. Tällä tavoin Jordan kunnioitti kymmenen vuotta sitten San Marinon GP:ssa menehtyneen Sennan muistoa. Eddie Jordan oli antanut ensimmäisenä Sennalle mahdollisuuden kokeilla F3-autoa vuonna 1982. Miehillä säilyi hyvä ystävyyssuhde Sennan kuolemaan saakka. Seuraavaksi ajetussa Espanjan GP:ssä tallin autoissa oli kuvia Salvador Dalín maalauksista. Näin Jordan kunnioitti Dalin syntymän 100-vuotispäivää. Heidfeld avasi kauden pistesaldonsa Monacon GP:ssä sijoittumalla seitsemänneksi. Kanadan GP:ssa Timo Glock nousi tallin toiseksi kuljettajaksi, kun Pantano hyllytettiin velkojensa takia. Kilpailussa molemmat kuljettajat ylsivät viimeisille pistesijoille, kun Heidfeld oli kahdeksas ja Glock seitsemäs. Yhdysvaltain GP:ssä Pantano palasi takaisin tallin kuljettajaksi saatuaan raha-asiansa kuntoon. Kuitenkin Italian GP:n jälkeen Pantano sai lähteä lopullisesti tallissa sopimusongelmien takia. Glock otti jälleen hänen paikkansa loppukauden kolmessa kilpailussa. Pisteitä ei kuitenkaan enää loppukaudella saavutettu. Pisteitä talli kykeni saavuttamaan kauden aikana enää viisi kappaletta. Edellisen kerran talli menestyi yhtä huonosti kaudella . Valmistajien MM-sarjassa sijoitus oli edelliskauden tapaan yhdeksäs. Loppuvuodesta Jordan ilmoitti palkanneensa uudeksi tekniseksi johtajakseen Mark Smithin, joka oli aikaisemmin työskennellyt tallissa vuosina –. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus Jordan Ford AUS MAL BHR SMR ESP MON EUR CAN USA FRA GBR GER HUN BEL ITA CHN JPN BRA 5 9. Nick Heidfeld Kesk. Kesk. 15 Kesk. Kesk. 7 10 8 Kesk. 16 15 Kesk. 12 11 14 13 13 Kesk. Giorgio Pantano 14 13 16 Kesk. Kesk. Kesk. 13 Kesk. 17 Kesk. 15 Kesk. Kesk. Kesk. Timo Glock TD TD TD TD TD TD TD 7 TD TD TD TD TD TD TD 15 15 15 Robert Doornbos TD TD TD ==Lähteet== ==Aiheesta muualla== *Jordan EJ14 - Formula One DataBase *Jordan EJ14 - ChicaneF1 *Jordan EJ14 - F1Olivier Luokka:Formula 1 -kausi 2004 Luokka:Jordanin Formula 1 -autot
Zelenograd

Zelenograd (, ) on Moskovan hallinnollisiin alueisiin kuuluva kaupunki Venäjällä. Se sijaitsee 37 kilometriä luoteeseen Moskovan keskustasta. Zelenograd muodostaa Moskovan kymmenennen piirikunnan. Vuonna 2002 kaupungissa eli 215 727 ihmistä. Zelenograd rakennettiin 1958 Neuvostoliiton vastineeksi Piilaaksolle, joka terminä tuli käyttöön vuonna 1971 mutta Piilaakson panos puolustuselektroniikassa oli suuri jo toisen maailmansodan ajasta lähtien. Zelenograd oli suljettu kaupunki vuoteen 1991 asti. Zelenograd oli jo Neuvostoliiton aikana yksi maan merkittävimmistä elektroniikka-, mikroelektroniikka- ja tietokoneteollisuuskeskittymiä. Se on tärkeässä asemassa Venäjän tietotekniikassa edelleen. Vuonna 1988 Zelenogradiin liitettiin Krjukovo, joka on yksi Moskovan taistelun tärkeimmistä paikoista. Lukuisia toisen maailmansodan sankarimuistomerkkejä sijaitsee Zelenogradissa ja sitä ympäröivillä alueilla. Kaupungin nimikkoväri on vihreä ja nimikkoeläin orava. == Piirit == Zelenogradin piirikunta jakautuu viiteen piiriin: * Matuškino (Район Матушкино) * Savjolki (Район Савёлки) * Staroe Krjukovo (Район Старое Крюково) * Silino (Район Силино) * Krjukovo (Район Крюково) == Aiheesta muualla == Luokka:Moskovan kaupungit
Öskidööl

Öskidööl on hämeenlinnalainen, pääasiassa punk- ja rockmusiikkia ja nuorisokulttuuria käsittelevä alakulttuurilehti, joka on ilmestynyt vuodesta 2002 lähtien. Lehden kansia on kuvittanut mm. sarjakuvataiteilija Tommi "Tex" Hänninen. Lehdestä julkaistaan myös kesäisin Festari-extra erikoisnumero. Öskidööl on 1000 kappaleen numerokohtaisella levikillään Suomen kaikkien aikojen kolmanneksi suurin punk-lehti, Hilseen ja Toisen vaihtoehdon jälkeen. ==Toimituskunta== Toimituskunta vaihtelee, koska lehteä julkaistaan osittain lukijoiden kirjoittamilla jutuilla. Päätoimittajana on lehden perustamisesta asti toiminut pseudonyymi Joona Öskidööl, joka myös keksi nimen kyseiselle lehdelle.http://www.hameensanomat.fi/?article=20284 Muuta toimitusta ovat lehden pääasiassa kokoavat ja valtaosan teksteistä kirjoittavat Petja ja Mikko Öskidööl. ==Öskidööl-Rock== Lehden nimissä järjestettiin kesällä 2006 Öskidööl-Rock-niminen ilmaiskonsertti yhteistyössä Lasten ja nuorten kulttuurikeskus ARX:n kanssa. Konsertti järjestettiin Hämeenlinnan torin lavalla 7. heinäkuuta 2006. Tapahtumassa esiintyivät: Black Of All Label, Shitsnackers, Polluted, Blind ja Necropedosodom. ==Lähteet== * Hämeen Sanomat, 10.08.2005, Oma lehti on vapaalippu lystiin * Hämeen Sanomat, 07.07.2006, Öskidööl-rock kajahtaa Hämeenlinnan torilla * Woima.fi, Skeittilehti, jossa ei puhuta skeittauksesta === Viitteet === Luokka:Punk Suomessa Luokka:Suomalaiset musiikkilehdet
Kurbinin piirikunta

Kurbinin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 235 neliökilometriä ja vuoden 2001 väestönlaskennassa siellä oli 54 519 asukasta. Piirikuntaan kuuluivat seuraavat kunnat: Fushë-Kuqe, Laç, Mamurras ja Milot. Pääkaupunkina toimi Laç. == Lähteet == Luokka:Albanian piirikunnat
Rauniokoira

Rauniokoira etsii esimerkiksi sortuneiden talojen alle jääneitä ihmisiä. Rauniokoulutus on osa pelastuskoiran koulutusta, mutta kehittyneissä maissa sitä pidetään usein vähiten tärkeänä osana.Pelastuskoiraliitto Rauniokoiria käytetään katastrofialueilla, kuten maanjäristysten, sotien ja terrori-iskujen jälkeen. Suomessa rauniokoiria on käytetty pelastustehtävissä tiettävästi vain kahdesti, Valkeakosken Tervasaaren paperitehtaalla sattuneen onnettomuuden ja Kemissä elintarvikehallin katon romahduksen yhteydessä. Suomesta on kuitenkin lähetetty rauniokoiria ulkomaille kansainvälisiin pelastustehtäviin. Suomalaiset rauniokoirat ovat lisäksi menestyneet kansainvälisissä pelastuskoirien MM-kisoissa. Pelastuskoirien MM-kilpailuja on järjestetty vuodesta 1996 alkaen. == Lähteet == Luokka:Työkoirat Luokka:Palo- ja pelastustoimi
Laç

Laç tai Laçi on Kurbinin kunnan keskustaajama Albaniassa Lezhën maakunnassa. Sen asukasluku oli vuoden 2011 väestönlaskennan mukaan 17 086. Sieltä on kotoisin jalkapalloseura KF Laçi. == Lähteet == == Aiheesta muualla == Luokka:Albanian kaupungit Luokka:Albanian entiset kunnat Luokka:Lezhën maakunta
Hadley Centre

Hadley Centre on ilmastonmuutokseen erikoistunut tutkimuskeskus Exeterissä, Isossa-Britanniassa. George Hadleyn mukaan nimetty Hadley Centre on osa Ison- Britannian sääpalvelua Met Officea. Hadley Centren kehittämiä ilmastomalleja käytetään ilmastotutkimuksellisiin tarkoituksiin laajalti, muun muassa Hallitusten välisen ilmastopaneelin IPPC:n raporteissa. Useat keskuksen tutkijat ovat myös osallistuneet IPCC:n raporttien laatimiseen. Keskuksessa on noin 200 työntekijää. Keskus saa suurimman osan rahoituksestaan sopimuksista, jotka sillä on Ison-Britannian hallituksen osastojen kanssa. == Perustaminen == Keskus perustettiin vuonna 1990 IPCC:n ensimmäisen raportin ilmestymisen aikoihin Margaret Thatcherïn pääministerikaudella. == Ilmastomallit == Hadley Centre kehittää ja ajaa useita virtausmalleja. Hadley Centre Coupled Model version 3 eli HadCM3 on yhdistetty ilmakehä-merimalli, ja se oli ensimmäinen suuri ilmastomalli jota voitiin ajaa ilman erillisiä vuokorjauksia. Ilmakehämallissa on korkeussuunnassa 20 tasoa, vaakasuunnassa laskentapisteet ovat 2.5 leveysasteen ja 3.75 pituusasteen välein, joten hilaväli on päiväntasaajalla 417 × 278 km, ja itä-länsisuuntainen hilaväli lyhenee 45. leveyspiirillä 278 kilometriin. Merimallissa on 20 laskentatasoa, ja sen hila on myös vaakasuunnassa tiheämpi. HadCM3-mallia käytettiin IPCC:n kolmannen raportin pohjana. HadGEM1 on seuraavan sukupolven malli, joka kehitettiin IPCC:n neljättä raporttia varten. Se on epähydrostaattinen, siinä on 38 laskentatasoa ja hilaväli alle puolet edellisestä mallista. Mallin virtausdynamiikka ja termodynamiikka on uusittu täysin. Lisäksi ilmakehän monien aerosolien vaikutus on kuvattu entistä tarkemmin. Malli tuottaa samanlaisen vasteen hiilidioksidin kaksinkertaistumiselle kuin edeltäjänsäkin, mutta alueellisessa jakaumassa on suura eroja etenkin tropiikissa. ==Lähteet== == Aiheesta muualla == * Met Office Hadley Centre Luokka:Yhdistyneen kuningaskunnan tutkimuslaitokset Luokka:Ilmastonmuutos Luokka:Ympäristötieteelliset tutkimuslaitokset
Lee Kyou-hyuk

Lee Kyou-hyuk (s. 16. maaliskuuta 1978 Soul) on eteläkorealainen pikaluistelija. Vuonna 2007 Lee voitti kultaa Norjan Hamarissa käydyissä sprinttereiden MM-kilpailuissa, joissa Suomen Pekka Koskela sijoittui hopealle. Samana vuonna Lee saavutti pronssimitalin 1 000 metrin matkalla pikaluistelun matkakohtaisissa MM-kilpailuissa Salt Lake Cityssä. Hän uusi sprinttereiden maailmanmestaruuden Heerenveenissä 2008. Saman vuoden matkakohtaisissa MM-kilpailuissa Naganossa hän sijoittui 500 metrillä hopealle Kanadan Jeremy Wotherspoonin jälkeen. Seuraavana vuonna hän sai Kanadan Richmondissa niin ikään MM-hopeaa 500 metrillä. Vuonna 2010 hän voitti sprinttereiden maailmanmestaruuden Obihirossa, kuten myös seuraavana vuonna Heerenveenissä. Vuoden 2011 matkakohtaisissa MM-kilpailuissa Inzellissä hän voitti 500 metrin maailmanmestaruuden. Vuonna 2012 hän sijoittui sprinttimaailmanmestaruuskilpailuissa toiseksi. Urallaan Lee on pystynyt viiteentoista maailmancupin osakilpailuvoittoon. Kaudella 2006–2007 hän sijoittui 1 000 metrin kokonaispisteissä toiseksiSpeed Skating World Cup 2006-2007 Men: 1000 m Sports123.com . Kaudella 2010–2011 hän oli toinen sekä 500 että 1 000 metrin kokonaiskilpailussa. Olympiakisoissa hän on sijoittunut Naganossa 1998 kahdeksanneksi 500 metrillä, Salt Lake Cityssä 2002 viidenneksi 500 metrillä sekä kahdeksanneksi 1 000 ja 1 500 metrillä sekä Torinossa 2006 neljänneksi 1 000 metrillä. Lee on luistellut Calgaryssä kaksi miesten maailmanennätystä: 1 000 metrillä 1.10,42 23. marraskuuta 1997 ja 1 500 metrillä 1.45,20 15. maaliskuuta 2001. == Ennätykset == Matka Aika Paikka Päivä 500 m 34,26 Salt Lake City 11. joulukuuta 2009 1 000 m 1.07,07 Salt Lake City 11. marraskuuta 2007 1 500 m 1.45,20 Calgary 15. maaliskuuta 2001 3 000 m 3.54,30 Calgary 27. lokakuuta 2001 ==Lähteet== *Lee Kyou-hyuk Speedskatingnews.info -sivustolla *Ennätykset www.sskating.com-sivustolla ===Viitteet=== Luokka:Eteläkorealaiset pikaluistelijat Luokka:Vuonna 1978 syntyneet Luokka:Elävät henkilöt
Cyrille Guimard

Cyrille Guimard (s. 20. tammikuuta 1947 Bouguenais) on entinen ranskalainen ammattilaispyöräilijä, joka tunnetaan erityisesti kahden kuuluisan ranskalaispyöräilijän ja Ranskan ympäriajon voittajan Bernard Hinault'n ja Laurent Fignonin directeur sportifina. Guimard myös houkutteli yhdysvaltalaisen Greg LeMondin siirtymään Eurooppaan kilpailemaan. Pyöräilyuransa aikana Guimard voitti kolme Ranskan mestaruutta kolmessa eri lajissa: maantiepyöräilyssä vuonna 1967, aika-ajossa vuonna 1970 ja cyclo- crossissa vuonna 1976. Hän voitti myös useita etappeja Ranskan ympäriajossa. Ranskan ympäriajon parhaan taistelijan kilpailun hän voitti vuonna 1972. Lisäksi hän voitti Espanjan ympäriajon pistekilpailun vuonna 1972. Vuoden 1972 Ranskan ympäriajossa Guimard piti hallussaan johtajan keltaista paitaa usean päivän ajan ja taisteli tasaväkisesti Eddy Merckxin kanssa vuoristoetapeilla. Hän johti pistekilpailua ja oli kokonaiskilpailun toisella sijalla, mutta joutui keskeyttämään kaksi päivää ennen kilpailun päättymistä. Ajajauransa aikana Guimard ystävystyi Bernard Hinault'n kanssa ja kun hän joutui lopettamaan uransa loukkaantumisen seurauksena hän päätti ryhtyä Hinault'n tallin urheilupäälliköksi Gitane-tallissa, jonka johtajana toimi Jean Stablinski. Guimard aloitti vastuullisena urheilupäällikkönä Gitane- Campagnolo-tallissa vuonna 1976. Hinault harkitsi tallin vaihtoa, mutta Guimard suostutteli hänet jatkamaan. Guimard oli hyvä ajaja, mutta urheilupäällikkönä hän ansaitsi legendaarisen maineen. Hän johti Gitane- Campagnolo, Renault-Elf-Gitane, Système U-Gitane, Super U, Castoarama ja Cofidis-talleja. Hänen alaisuudessaan kilpailivat muun muassa Lucien Van Impe, Bernard Hinault, Laurent Fignon, Greg LeMond, Charly Mottet, Marc Madiot ja Lance Armstrong ja kaiken kaikkiaan hänen alaisuudessaan ajaneet ajajat voittivat 7 Ranskan ympäriajoa. Guimard tunnetaan loistavana taktikkona ja uusien harjoittelutapojen kehittäjänä. Vuoden 1976 Ranskan ympäriajon Alpe d'Huezin nousussa hän uusi Van Impelle kiilaavansa tämän pois tieltä ellei hän hyökkäisi puolustavaa mestaria Joop Zoetemelkiä vastaan. Aggressiivisen ajon ansiosta Van Impe sai eroa Zoetemelkiin ja voitti Tourin. Guimardia pidetään yhtenä ensimmäisistä periodisaatio-harjoittelua pyöräilyyn soveltaneista valmentajista 1980-luvun alkupuolella. Hän myös kielsi ajajia kilpailemasta, jos katsoi etteivät he olleet vielä valmiita. Tunnettu esimerkki on Hinault'n vetäytyminen vuoden 1977 Ranskan ympäriajosta huolimatta hyvin sujuneesta alkukaudesta. Guimardin vahva persoona kuitenkin myös aiheutti tyytymättömyyttä ajajien joukossa. Kiista kärjistyi vuoden 1983 Ranskan ympäriajossa, jossa Hinault joutui keskeyttämään loukattuaan polvensa ja tallitoveri Fignonin voitettua. Seuraavalla kaudella Hinault päätti siirtyä La Vie Claire -talliin. Hinault'n kerrotaan sanoneen, ettei Guimardin kanssa voi kiistellä, häntä voi ainoastaan kuunnella. Guimard oli mukana perustamassa ranskalaista pyöräilytallia Cofidista. Luokka:Ranskalaiset maantiepyöräilijät Luokka:Vuonna 1947 syntyneet Luokka:Elävät henkilöt
Liberation = Termination

__NOTOC__ Liberation = Termination on melodista death metalia soittavan Mors Principium Est -yhtyeen kolmas studioalbumi. Se julkaistiin vuonna 2007 levymerkillä Listenable Records. == Kappaleet == # # # # # # # # # # # === Korean bonuskappale === # * ==Kokoonpano== * Jori Haukio – kitara, musiikkiohjelmointi * Ville Viljanen – laulu * Jarkko Kokko – kitarat * Marko Tommila – rummut * Teemu Heinola – bassokitara * Joona Kukkola – kosketinsoitin === Tuotanto === * Sven de Caluwé – grafiikka * Anssi Kippo – äänittäjä, miksaaja, tuottaja (laulu) * Jori Haukio – äänittäjä * Teemu Heinola – äänittäjä * Colin Davis – masteroija * Ville Viljanen – tuottaja (laulu) == Arvostelut == * About.com: About.com: Album review * Desibeli.net: Desibeli.net: Levyarvio * Imperiumi.net: 9–Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Mors Principium Estin albumit Luokka:Vuoden 2007 albumit